Atmel

náhľad|Mikrokontrolér Atmel AT90S2333
náhľad|Prvá ukážková verzia čipu AVR

Atmel Corporation  je výrobca polovodičov a integrovaných obvodov založený v roku 1984. Medzi jeho produkty patria mikrokontroléry (vrátane klonov 8051, AT91SAM založených na architektúre ARM a Cortex ARM), jeho vlastná Atmel AVR a AVR32 architektúra, rádiové (RF) zariadenia, EEPROM, Flash pamäťové zariadenia, ASIC zariadenia, WiMAX, senzory, elektronické gyroskopy a mnoho iných. Je schopný ponúknuť riešenie System on Chip. V súčasnosti sa spoločnosť zameriava hlavne na výrobu a vývoj mikročipov pre IoT. Toto zahŕňa rôzne čipy so šifrovaním, Wifi moduly, Wearables, či iné systémy na priamu interakciu s koncovým používateľom.

Atmel Corporation a všetky ich akcie boli v roku 2016 odkúpené spoločnosťou Microchip Technology, momentálne najsilnejším hráčom na trhu 8 bitových mikroprocesorov za 3,6miliardy $.http://www.microchip.com/pdf/MCHP_to_Acquire_Atmel.pdfhttp://www.nytimes.com/2016/01/20/business/dealbook/microchip-technology-to-buy-atmel-for-nearly-3-6-billion.html

Veľký odbyt spoločnosť nachádza v produktoch Arduino, ktoré využívajú rôzne mikročipy, napr. ATmega328P.https://www.arduino.cc/en/Main/ArduinoBoardUno

Atmel podniká vo veľkom okruhu aplikačných segmentov vrátane: konzumný sektor, telekomunikácie, počítače a počítačové siete, priemysel, zdravotníctvo, automobilový priemysel, letectvo a vojenský priemysel. Atmel je vedúcou firmou v priemysle bezpečných systémov, hlavne vďaka trhu čipových kariet smart card a RFID.

Počet zamestnancov je približne 7 500. Sídlo firmy je v San José v Kalifornii.

Atmel vlastní päť polovodičových fabrík:
 Fab5 v Colorado Springs (Spojené štáty)
 Fab7 v Rousset (Francúzsko)
 Fab9 v North Tyneside (Anglicko)
 fabrika v Heilbronn (Nemecko)
 fabrika v Grenoble (Francúzsko)
Medzi jeho najväčšími konkurentmi sú STMicroelectronics, Texas Instruments, Freescale, Analog Devices.

 Produkty 
 Mikrokontroléry 
Starším podnikateľským zámerom spoločnosti, výroba mikrokontrolérov je aj dnes hlavným odvetvím. Okrem výroby čipov autorskej architektúry AVR, stále vyrábajú aj čipy kompatibilné s architektúrou 8051. Vývoj softvéru pre tieto produkty je možný v programe Atmel Studio 7, vývojovým IDE používajúcim jadro Visual Studia.http://www.atmel.com/microsite/atmel-studio/default.aspx

 Dotykové obrazovky 
náhľad|Ohybná dotyková obrazovka XSense
Spoločnosť vyrába tak ovládacie čipy, ako aj samotné dotykové obrazovky. Hlavným produktom tohto radu je XSense, ohybná dotyková obrazovka. Tiež sú dostupné rôzne produkty na interakciu s koncovým používateľom, ako rôzne jedno-účelové dotykové obrazovky, tlačidlá, posuvníky atď.http://www.atmel.com/products/TouchSolutions/bsw/dedicated-touch-devices.aspx

 Pamäte 
Skúsenosti s výrobou pamätí typov EEPROM, Flash a podobných, dnes slúžia hlavne ako integrované pamäte zložitejších čipov. Jedná sa o pamäte FLASH o veľkostiach rádovo 500B - až 8KB a viac. Pamäte EEPROM majú zvyčajne nižšie kapacity a nižšiu prístupovú rýchlosť.

 Analógové technológie 
Toto odvetvie pozostáva z rôznych LED zariadené a ovládačov, konvertorov medzi analógovým a digitálnym signálom, akumulátory atď.

SpoloEčnosť tiež ponúka riešenia ako kombinácie týchto produktov.

 Zoznam referencií 

 Externé odkazy 
 stránka spoločnosti

Kategória:Výrobcovia mikroprocesorov
Kategória:Podniky